Σεργκέι Λάζαρεφ

Βιογραφία

Από την ηλικία των έξι έως εννέα ετών, ο Λάζαρεφ ήταν στο τμήμα της ενόργανης γυμναστικής. Η καριέρα του στην υποκριτική και το τραγούδι ξεκίνησε από την ηλικία των δέκα ετών ενώ ήταν μέλος στην παιδική χορωδία. Στην ηλικία των δεκατεσσάρων ετών είχε ήδη λάβει το πρώτο μουσικό του βραβείο, κέρδισε αρκετούς παιδικούς διαγωνισμούς τραγουδιού και κατέληξε να βρίσκεται στο γκρουπ Νεπόσεντι (Непоседы), στο ίδιο γκρουπ βρίσκονταν η Γιούλια Βολκόβα (Юлия Волкова), η Νάστια Ζαντορόζναγια (Настя Задорожная) και η Λένα Κάτινα (Лена Катина) των T.A.T.u. Επίσης στην ομάδα ήταν και ο φίλος του Βλαντ Τοπάλοφ (Влад Топалов), ο οποίος αργότερα θα γινόταν το δεύτερο μέλος του γκρουπ Smash!
Όταν ήταν έντεκα ετών, τραγούδησε στο θέατρο Ποκρόφσκι και συμμετείχε σε πολλές παραστάσεις. Το 1995, στην ηλικία των δώδεκα, ο Λάζαρεφ έγινε μέλος στο συγκρότημα Fidgets και κέρδισε το χρυσό κλειδί, δηλαδή το βραβείο ενός τηλεοπτικού διαγωνισμού για παιδιά. Όσο ήταν μέλος της ομάδας Fidgets, έλαβε μέρος σε πολλά διάσημα τηλεοπτικά προγράμματα και διαγωνισμούς της Ρωσίας, όπως το Guess the Tune, Grasp Me, The Morning Star, ook Out, The Blue Light, Slavonic Bazaar. Τον Σεπτέμβριο του 1996 ο Λάζαρεφ κέρδισε το πρώτο βραβείο στο διαγωνισμό Μπράβο Μπραβίσιμο (Bravo Bravissimo) της Ιταλίας. Την ίδια χρονιά τραγούδησε στην προεδρική ορχήστρα με επικεφαλής τον πρόεδρο Πάβελ Οφσιάνικοφ.

Υποκριτική

Το 2000 ο Λάζαρεφ μπήκε στην Σχολή Θεάτρου της Μόσχας MKhAT και αποφοίτησε το 2004 ως επαγγελματίας ηθοποιός. Το 1999 εισήλθε στην μεγαλύτερη δραματική σχολή της Ρωσίας, την ΜΑΑΤ, και αποφοίτησε με αξιώσεις το 2003. Ως φοιτητής, ο Λαζάρεφ έπαιξε τους βασικούς ρόλους στις παραγωγές του Θεάτρου Πούσκιν Ρωμαίος και Ιουλιέτα και Καραμαζόφ. Για τον ρόλο του ως Ρωμαίος, έλαβε υποψηφιότητα για το Βραβείο "Καλύτερης Ερωτικής Σκηνής".
Το 2005 επέστρεψε στην θεατρική σκηνή. Ο ρόλος του στην μουσική κωμωδία του Μπρόντγουεϊ το 2005 Lend Me A Tenor τού χάρισε πέντε επαγγελματικά θεατρικά βραβεία και έκανε την παράσταση την μεγαλύτερη επιτυχία της θεατρικής σεζόν του 2005.

Smash!

Η μουσική καριέρα του Λαζάρεφ εκτινάχθηκε όταν έγινε μέλος του γκρουπ Smash! (ρώσικα : СМЭШ!), ένα ρώσικο ποπ ντουέτο που δημιουργήθηκε το 2000 από τον Λαζάρεφ και τον Βλαντ Τοπάλοφ. Στις αρχές του 2002 το γκρουπ γύρισε το πρώτο του βίντεο κλιπ για το τραγούδι "Should Have Loved You More". Τον Αύγουστο του ίδιου έτους το Smash! κέρδισε στον διαγωνισμό New Wave στο Jurmala και τον Οκτώβριο του 2002 το γκρουπ κυκλοφόρησε το πρώτο του single "Belle". Το βίντεο κλιπ για το τραγούδι "Belle" έμεινε στα charts της Ρωσίας για 6 μήνες και παρέμεινε στην λίστα με τα 20 καλύτερα κλιπς των τελευταίων πέντε ετών. Η ιστορία πίσω από αυτό το τραγούδι αναφέρει τον σχηματισμό του γκρουπ Smash!, προφανώς ο Τοπάλοφ και ο Λαζάρεφ έκαναν πρόβα το τραγούδι στον πατέρα του Τοπάλοφ ως δώρο γενεθλίων αλλά αφότου αυτός άκουσε το τραγούδι, το είπε σε όλους τους φίλους του και κατέληξε να παίζεται στο ραδιόφωνο καθώς ένας από τους φίλους του Τοπάλοφ ξεκίνησε να το παίζει σε έναν τοπικό ραδιοφωνικό σταθμό.
Τον Φεβρουάριο του 2003 το γκρουπ κυκλοφόρησε το πρώτο του άλμπουμ με τον τίτλο Freeway. Πάνω από ένα εκατομμύριο δίσκοι πουλήθηκαν στην Ρωσία και σε άλλα κράτη. Το Smash! συνεπώς έκανε περιοδεία στην Ρωσία μέσα στο 2003.
Τον επόμενο χρόνο το Freeway κυκλοφόρησε στις ανατολικο-ασιατικές χώρες, συμπεριλαμβανομένων των Κορέα, Κίνα, Ταϊβάν, Ταϋλάνδη, Χονγκ Κονγκ, Μαλαισία, Σινγκαπούρη, Ινδονησία, Ινδία και Φιλιππίνες. Μετά την κυκλοφορία του άλμπουμ ακολούθησε μια περιοδεία στην νοτιο-ανατολική Ασία, κατά την οποία το γκρουπ γύρισε ένα βίντεο κλιπ στην Σανγκάη για την ειδική έκδοση του τραγουδιού Faith του George Michael.
Τον Μάιο του 2004 το Smash! μαζί με το ιταλικό γκρουπ Earphones ηχογράφησε το τραγούδι Obsession. Όταν το τραγούδι αυτό άρχισε να ακούγεται στα ραδιόφωνα, αμέσως έγινε χιτ και η καλύτερη καλοκαιρινή επιτυχία το 2004. Εκείνη την χρονιά το Smash! έλαβε το βραβείο του Καλύτερου Ποπ Συγκροτήματος για το 2004 στα MTV Russian Music Awards.
Την 1η Δεκεμβρίου 2004 το Smash! κυκλοφόρησε το δεύτερο άλμπουμ του με τίτλο 2Nite. Το γκρουπ διαλύθηκε μια εβδομάδα μετά την κυκλοφορία του δεύτερου δίσκου, με τον Λαζάρεφ και τον Τοπάλοφ να αποφασίζουν να ακολουθήσουν σόλο καριέρα.

Άλλες εμφανίσεις

Το 2006 ο Λαζάρεφ τερμάτισε δεύτερος στην ρώσικη έκδοση του Dancing on Ice. Το 2008 τερμάτισε πρώτος στο ριάλιτι Circus of the Stars.

Προσωπική ζωή

Τον Δεκέμβριο του 2016 ο Λαζάρεφ παραδέχτηκε ότι έχει έναν γιο, τον Νικίτα 2 ετών, αφού πρώτα οι παπαράτσι απαθανάτισαν και τους δυο να παρακολουθούν την λειτουργία στην εκκλησία.